หุ้นปลอดภัยไร้ข่าวร้าย
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 7 ก.ค. 2553
7 ก.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 7 ก.ค. 2553
...ดัชนีหุ้นไทย ขึ้นนิ่มๆ บวก 11.49 จุด ปิดที่ 815.52 จุด มูลค่าซื้อขาย 28,450.42 ล้านบาท 
...ต่างชาติซื้อสุทธิ 508 ล้านบาท พอร์ตเทรดโบรกเกอร์ช่วยซื้อ 456 ล้านบาท 
...ทิศทางตลาดช่วงสั้นๆ นี้ ไม่มีข่าวร้ายกระแทกแรงๆ ระหว่างทางดัชนีน่าจะแตะถึง 830 จุด หรือถ้าปรับฐานก็ไม่แรง เพราะแรงรับกระแทกของรายใหญ่ กองทุน พอร์ตเทรดโบรกเกอร์ ตั้งรับอยู่|ข้างล่าง ขณะที่ต่างชาติซื้อขายปกติไม่มีนัยสำคัญ หรือไม่มีเงินก้อนใหม่โยนเข้าตลาด 
...หุ้น CPF (เจริญโภคภัณฑ์อาหาร) วิ่งไม่รู้เหนื่อย คนเล่นได้ตังค์ งานนี้ “ธนินท์ เจียรวนนท์” รวยเพิ่มขึ้น
...อีก 2 ตัวที่ออกสตาร์ตเชิญชวนตอนนี้ เห็นจะมี แบงก์กรุงไทย (KTB) และทหารไทย (TMB ) ให้เป้าไกลถ้าถือยาว 
...จับตาหุ้น GEN (เจนเนอรัล เอนจิเนียริ่ง) ออกตัววิ่งใกล้ปิดดีล ผู้ถือหุ้นใหญ่ยกขายหุ้นให้กลุ่ม CEN เร็วๆ นี้ ดีลนี้ “เสี่ยขุน” เอาแน่ไม่เชื่อคอยดูก็แล้วกัน 
...CIG–W 2 (ซี.ไอ.จี กรุ๊ป–วอร์แรนต์ชุดที่ 2) เข้าตลาดวันแรกแจกตังค์ผู้ถือหุ้นเดิมไปถึง 41 สตางค์ แล้วมาปิด 34 สตางค์